‘ઓકે, તો જસ્ટ ઇમૅજિન કે તું એક ડાઇનિંગ હૉલમાં ગુજરાતી થાળી જમવા ગયો છે. તારી સામે જાયન્ટ સાઇઝની થાળીમાં અડધો-પોણો ડઝન વાટકીઓમાં ધડાધડ વાનગીઓ પીરસાઈ રહી છે. બે સ્વીટ ડિશ છે - સિદ્ધાર્થ રાંદેરિયા અને જિમિત ત્રિવેદી. સુપર્બ કૉમિક ટાઇમિંગ સાથે આ બન્ને જણ મોઢું ખોલે એટલે તમારા મોઢાથી લઈને પેટ સુધીના તમામ સ્નાયુઓ હલવા માંડે. આ બન્નેના પ્લસ પૉઇન્ટ એ છે કે તેમની ડાયલૉગ-ડિલિવરી ક્યાંય કૃત્રિમ નથી લાગતી કે બેઉ જણ આપણને હસાવવા માટે મરણિયા બન્યા હોય એવો ભાર પણ વર્તાતો નથી. બસ, બેઉ વુડ બી સસરા-જમાઈ ગોટાળાઓની હારમાળા સજ્ર્યે જાય છે અને એમાંથી જ ફ્લૉલેસ કૉમેડી ઑફ એરર્સ સર્જા‍તી રહે છે. બીજી એક ઇન્ટરેસ્ટિંગ વાત એ છે કે ડાયલૉગ્સમાં ખુદ સિદ્ધાર્થ રાંદેરિયાનું જ નામ છે અને એ ડિપાર્ટમેન્ટ જ સૌથી વધુ જલસો કરાવે છે.’